पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में दूसरी लहर में 74 हजार से ज्यादा मरीज स्वस्थ हो चुके हैं। इनमें भी 69264 से ज्यादा मरीज घर पर ही होम आइसोलेशन के जरिए स्वस्थ हुए हैं। कोरोना मरीजों के ठीक होने की दर भी रायपुर में अब 90 प्रतिशत से अधिक है। जानकारों की मानें तो अगर लोग कोरोना प्रोटोकॉल का पालन करते रहेंगे यानी डबल मास्क पहनने, हाथों की सफाई, सुरक्षित दूरी, असहज लगने पर तुरंत जांच व इलाज जैसी सावधानियां रखेंगे, तो कोरोना के मामले कम होते जाएंगे। क्योंकि वायरस ने नए स्ट्रेन को लेकर अभी आशंकाएं बनी हुई हैं।
15 लोगों का परिवार, अस्पताल-घर में रहकर हुए ठीक
राजधानी के पंडरी इलाके में रहने वाले शैलेष दीक्षित के परिवार के एक साथ 15 लोग मार्च की 24 तारीख को संक्रमित हो गए। इसमें उनके बुजुर्ग माता पिता के साथ भाई भाभी, बहन और दो और पांच साल के छोटे बच्चे भी रहे। बुजुर्ग सदस्यों के साथ शैलेष कोरोना इलाज के लिए रायपुर के एक सरकारी अस्पताल में भर्ती हुए। जबकि बाकी हल्के लक्षण वाले सारे सदस्य घर पर ही रहकर होम आइसोलेशन में इलाज करवाते रहे। अब सारा परिवार स्वस्थ हो चुका है।
पिता को खोने वाले परिवार की अपील-मास्क पहनें
राजधानी के टाटीबंध इलाके में रहने वाले रिक्की मंडेर ने कोरोना की पहली लहर में अपने 75 साल के बुजुर्ग पिता हरजीत सिंह मंडेर को गंवा दिया था। उस दौर में उनका पूरा परिवार कोरोना की जद में आ गया था। रिक्की मंडेर के मुताबिक दूसरी लहर में शहर में बहुत सारे लोगों ने अपने परिजनों को गंवा दिया है। सबसे कुछ न कुछ गलतियां हो रही हैं, इसलिए अब हम लगातार सबसे मास्क पहनने की अपील करते हैं, ताकि किसी को अपनों के खोने का दर्द न सहना पड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn